**Snillfjord** er en tidligere kommune i Trøndelag. Den grenset i nordøst mot Agdenes, i sørøst mot Orkdal, mot sørvest mot Hemne og over fjorden i nord mot Hitra. Kommunens administrasjonssenter var Krokstadøra. Snillfjord ble den 1. januar 2020 delt i tre deler, som hver ble en del av en ny kommune. Bygda Krokstadøra og nærliggende områder ble slått sammen med Orkdal, Agdenes og Meldal til Orkland kommune, bygda Ytre Snillfjord (Vennastranda) og nærliggende områder ble slått sammen med Hemne og Halsa til Heim kommune, og Sunde og nærliggende områder ble slått samen med Hitra kommune.

Geografi
--------

Snillfjord danner overgangen fra innlandet til kysten og det åpne havet.
Her fins både fjell, fjorder og lange strandlinjer.

Jordbruksareal i drift utgjør 13,5 km² eller 2,8 % av totalt areal. Produktiv skogareal utgjør 90,5 km² som er 18,8 % av totalt areal. 16 km² av kommunens totalareal er ferskvann.

Stedet er delt opp av flere fjorder og fjell som skaper store avstander mellom småstedene. Snillfjord har en sterkt desentralisert struktur, hvor områdene Sunde, Krokstadøra og Ytre Snillfjord er noenlunde like store. Krokstadøra var definert som kommunens sentrum, med avstand på ca. 3,5 mil både til Ytre Snillfjord og til Sunde. Avstanden fra Krokstadøra til Trondheim er 75 km.

Fylkesvei 714 gikk gjennom Snillfjord. Det ble planlagt en utbygging av denne veien (også kalt Beinvein Heim og Lakseveien). Etter lang tids diskusjoner om trasévalg har Snillfjord kommune bestemt at det blir den såkalte «indre trasé» som blir valgt. Utbyggingen startet i desember 2011. Valslagstunnelen (2,6 km) er den første av tre planlagte tunneler på veien. De to andre er Fenestunnelen (1,1 km) og Bratstiåstunnelen (2,15 km).
Da Fastlandsforbindelsen Hitra–Frøya åpnet i 1994 knyttet dette øya Hemnskjel sammen med resten av kommunen. På Hemnskjel ligger det ene innslagspunktet for Hitratunnelen som knytter kommunen til øyene Hitra og Frøya.

Det er gjort funn av thulitt, kjent som Norges nasjonalstein.

Samfunn
-------

### Politikk

#### Kommunestyrevalget 2015

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 56,2 | +28,1 | 288 | +134 | 9 | +4 | 3 |
| Senterpartiet | 38,9 | +11,1 | 199 | +47 | 7 | +2 | 2 |
| Miljøpartiet De Grønne | 4,9 | +4,9 | 25 | +25 | 1 | +1 |  |
| Andre |  | -44,2 |  |  |  | -7 |  |
| Valgdeltakelse/Total | 64,6 % | 523 | 17 | 5 |
| **Ordfører:** John Lernes (Ap) | **Varaordfører:** Bernt Olaf Aune (Ap) |
| Merknader: Kilde: valgresultat.no og Snillfjord kommune |

#### Kommunestyrevalget 2011

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 28,1 | 1,7 | 154 |  | 6 |  |  |
| Høyre | 35 | -5,7 | 192 |  | 5 |  |  |
| Kristelig Folkeparti | 9,1 | 9,1 | 50 |  | 5 |  |  |
| Senterpartiet | 27,7 | -5,2 | 152 |  | 1 |  |  |
| Valgdeltakelse/Total | 70,5% % | 548 | 17 | 5 |
| **Ordfører:** Anders Krokstad (Senterpartiet) | **Varaordfører:** Ola Krokstad (Senterpartiet) |
| Merknader: Kilde: Statistisk sentralbyrå |

#### Kommunestyrevalget 2003

| Parti | Prosent | Stemmer | Mandater i by-/kommunestyret | Medlemmer avformannskapet |
| --- | --- | --- | --- | --- |
| % | ± | totalt | ± | totalt | ± |
| Arbeiderpartiet | 19,6 | -3,6 | 98 | -34 | 4 | -1 | 1 |
| Høyre | 31,3 | 26,4 | 156 | 128 | 5 | 4 | 1 |
| Kristelig Folkeparti | 12 | -3 | 60 | -25 | 2 | -1 |  |
| Senterpartiet | 30,5 | -6,8 | 152 | -60 | 5 | -3 | 2 |
| Andre | 6,6 | -12,9 | 33 | -78 | 1 | 1 | 1 |
| Valgdeltakelse/Total | 63,3 % | 499 | 17 | 5 |
| **Ordfører:** () | **Varaordfører:** () |
| Merknader: Kilde: Statistisk sentralbyrå |

Kommunevåpen
------------

Snillfjords kommunevåpen er et sølvgreip på grønn bunn som betegner håndverks-, sjø- og jordbrukstradisjoner. Bakgrunnen for dette valget var at greipet i tidligere tider ble brukt både i tradisjonelt jordbruk og til høsting av tang og tare, samt at det er gode håndverkstradisjoner i kommunen. Greip ble i tidligere tider laget av trevirke.

Kommunevåpenet ble utformet etter en idékonkurranse vunnet av Jim Bye fra Hallset ved Trondheim. Kommunevåpenet er bearbeidet etter heraldiske kriterier av lektor Einar H. Skjervold fra Trondheim. Våpenet ble godkjent i kommunestyret i 1990, videre i Kommunaldepartementet 17. september 1990, og endelig bekreftet av Fylkesmannen i Sør-Trøndelag i skriv av 19. september 1990.

Tusenårssted
------------

Kommunens tusenårssted er plassen/torget mellom Rådhuset og Coop-marked på Krokstadøra. Kunstneren Åse Liv Hauan fra Langhus i Akershus fikk oppdraget med å utforme plassen. Hun har laget en stor og en liten stenkule. Den store er laget som en fontene, mens den lille ligger i et vannspeil. Begge kulene er lyssatt. Kulene ble valgt ut ifra symbolikken til et oldtidsfunn av perler funnet på Selnes i Snillfjord.

Historie
--------

Arkeologiske funn har bekreftet at det har vært bosetting her i om lag 10 000 år.

Kultur
------

* IL Fjordglimt
* Krokstadøra IL
* Ytre Snillfjord IL
* Vennastranda Revylag

Kjente snillfjordinger
----------------------

* Martin Stokken (1923–1984), skiløper og friidrettsutøver
* Bjørn Nilsen (f. 1934), forfatter og tidligere NRK-journalist
* Leidulf Hafsmo (1934-2019), lyriker og musiker
* Oddmund Hagen (f. 1950), forfatter
* Terje Krokstad (f. 1956), skiskytter
* Jon Reidar Øyan (f. 1981), politiker (Ap), forkjemper for homofiles rettigheter
* Tore Bjørseth Berdal (f. 1988), langrennsløper
* Kim Erlend Stolpnes (f. 2000), trommeslager

Referanser
----------

1. ↑  «Arealstatistikk for Norge». Statens kartverk. 27. februar 2018.
2. ↑  ; *Befolkning, 1. januar 2016*.
3. ↑
4. ↑  «Innocent i skrivemodus: Spiller inn debutplata i kjelleren». Besøkt 29. september 2023.

Eksterne lenker
---------------

* Rådhusposten
* Snillfjord Kommune

|  |  |
| --- | --- |
| Oppslagsverk/autoritetsdata | Store norske leksikon **·** Lokalhistoriewiki **·** VIAF **·** GeoNames **·** Sentralt stedsnavnregister
 |